text: Lív í bestu donsku hondbóltsdeildini
text: #000000
text: Lív Sveinbjørnsdóttir Poulsen úr Vestmanna fekk í gjárkvøldið debut í bestu donsku hondbóltsdeildini við liðnum Herning-Ikast.
text: #000001
text: Hon spældi 20 minuttir á høgra vongi og skeyt eitt mál. Herning-Ikast vann 29-18 á Ajax København.
text: #000002
text: – Eg væntaði ikki at fáa spælitíð í fyrsta dysti, so eg eri ógvuliga fegin um møguleikan, sigur vinstrahenti leikarin.
text: #000003
text: Lív er júst fylt 17 ár og gongur á hondbóltsakadaminum hjá Ikast. Hon flutti til Danmarkar í fjør at ganga á hondbóltsskúlanum og beit seg beinanvegin fasta á U16-liðið hjá felagnum. Hon og liðfelagarnir vóru eisini danmarkarmeistarar í fjør.
text: #000004
text: Hetta kappingarárið hevur hon eisini gjørt um seg á U18-liðnum.
text: #000005
text: Avrikini hava verið so góð, at hon er nú partur av ligaliðnum hjá Herning-Ikast.
text: #000006
text: – Eg var rættiliga nervøs, tá eg byrjaði at venja saman við teimum, tí fleiri teirra eru leikarar, sum eg síggi upp til, men eg bleiv ógvuliga væl móttikin, greiðir Lív frá.
text: #000008
text: Unga vestmannagentan hevur eitt greitt hondbóltsmál.
text: #000009
text: – Málið er at liva av hondbóltinum. Eg venji hart og miðvíst. Eg havi ment meg nógv hetta árið í Danmark og vónandi heldur menningin fram. Eg fari so í øllum førum at gera mítt ítarsta, sigur Lív.
text: #000010
text: Herning-Ikast hevur eftir sigurin í gjár 28 stig og liggur á einum fimta plássi, fýra stig frá annaðplássinum.
text: #000011